Αδουλλάμ

Αδουλλάμ (עֲדֻלָּם) είναι το εβραϊκό όνομα για την αρχαία πόλη της Ιουδαίας για την οποία η βιβλική Μετάφραση των Εβδομήκοντα δίνει τις ονομασίες Οδουλλάμ και Οδολλάμ. Τους τελευταίους αιώνες είναι ερειπωμένη και αποτελεί αρχαιολογικό χώρο. Παρά το ότι στο βιβλίο Ιησούς του Ναυή της Παλαιάς Διαθήκης αναφέρεται ως πόλη στην πεδιάδα, ένα μέρος της ήταν κτισμένο επάνω σε λόφο που υψώνεται πάνω από την Κοιλάδα του Ελά, στα σημερινά σύνορα μεταξύ του Ισραήλ και της Δυτικής Όχθης.Survey of Israel, Χάρτης 15-11 («Zurif»), 1962. [:File:15-11-Zurif-1962.jpg] Στους Άραβες είναι γνωστή ως Χουρμπέτ ες Σεΐχ Μαντκούρ, από το όνομα ενός από τους γιους του Σουλτάνου Μπεντέρ, ο οποίος έκτισε ένα ιερό (μακάμ ή ουέλι), για αυτό και παλαιότερα λεγόταν από τους κατοίκους της περιοχής Ουέλι Μαντκούρ.Conder & Kitchener, Survey of Western Palestine, vol. III (Judæa), Λονδίνο 1883, σσ. 361-367 Η κορυφή του λόφου είναι κατά το μεγαλύτερο μέρος επίπεδη, με κοιλότητες σκαμμένες στον βράχο για την αποθήκευση νερού. Τα ερείπια πέτρινων κτισμάτων είναι ορατά, όπως και αρχαιολογικά στρώματα από τις εποχές των Χαναναίων και των αρχαίων Εβραίων, που περιέχουν κυρίως συντρίμματα κεραμικών, παρά το ότι η κορυφή έχει ελαιώνες και πευκόδασος. Κοντινοί σημερινοί οικισμοί είναι τα χωριά Αντερέτ, Αβιέζερ και Χιρμπέτ αλ-Ντέιρ, όπως και το μοσάβ Νέβε Μιχαήλ.Carta's Official Guide to Israel and Complete Gazetteer to all Sites in the Holy Land, 3η έκδ., Ιερουσαλήμ 1993, σελ. 71, ISBN 965-220-186-3

Ιστορία
Η Οδουλλάμ ήταν αρχικώς μια από τις «βασιλικές πόλεις» των ΧαναναίωνΙησούς Ναυή, ιβ΄ 15 και ιε΄ 35 και κατακτήθηκε κατόπιν από τους Εβραίους του Ιησού του Ναυή. Σε αυτή την πόλη σύμφωνα με τη Βίβλο ήρθε ο Ιούδας, ο γιος του Ιακώβ, όταν άφησε τον πατέρα του και τα αδέλφια του στη Μιγδάλ Εδέρ. Στην Αδουλλάμ ο Ιούδας έγινε φίλος με έναν κάτοικό της («ἄνθρωπόν τινα Ὀδολλαμίτην») ονόματι ΕἰράςΓένεσις, λη΄ 1. Εκεί ο Ιούδας γνώρισε και την πρώτη του σύζυγο. Μεταγενέστερα, τον 10ο αιώνα π.Χ., ο Εβραίος βασιλιάς Ροβοάμ την οχύρωσε με τείχη για να έχει προστασία από τους Αιγυπτίους. Σε ένα από τα σπήλαια που βρίσκονται έξω από την πόλη κατέφυγε ο Δαυίδ για να αποφύγει την τιμωρία από τον βασιλιά Σαούλ, όπως αναφέρεται στο βιβλίο Α΄ Βασιλειών (κβ΄ 1) της Παλαιάς Διαθήκης, και εκεί συγκεντρώθηκαν και όσοι ταλαιπωρούνταν από την άδικη βασιλεία του Σαούλ. Στο Βιβλίο του Μιχαία η Αδουλλάμ αποκαλείται «η δόξα του Ισραήλ»Μιχ., α΄ 15 Ορισμένα σπήλαια, όπως και τάφοι, φαίνονται και σήμερα στην κορυφή του λόφου, καθώς και στη βόρεια και την ανατολική πλαγιά του. 

Παραπομπές

Πηγές

 Clermont-Ganneau, C.: «The Site of the City of Adullam», Palestine Exploration Fund Quarterly Statement 7.3 (Ιούλιος 1875), σσ. 168-177








 Το λήμμα «Αδουλλάμ» στη Νέα Ελληνική Εγκυκλοπαίδεια «Χάρη Πάτση», τόμος 2 (1968), σελίδα 119

Κατηγορία:Αρχαιολογικοί τόποι στο Ισραήλ
Κατηγορία:Γεωγραφία της Βίβλου
Κατηγορία:Αρχαίο Ισραήλ και Ιουδαία
Κατηγορία:Αρχαίοι εβραϊκοί οικισμοί της Ιουδαίας